Malangas
Malangas (indonez. Malang) – miestas Indonezijoje, Javos salos rytuose, Rytų Javos provincijoje, į pietus nuo Surabajos, prie Brantaso upės. Transporto mazgas (oro uostas, geležinkelio stotis, plentų kryžkelė). Žemės ūkio srities centras (Brantaso baseine auginama kava, kaučiukmedžiai, cukranendrės). Veikia keli universitetai, yra neogotikinė katalikų katedra (1934 m.), XIV a. hindų šventykla. Į rytus nuo miesto stūkso Bromo ugnikalnis.